
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/ 740/11.02.2003

AVIZ

asupra proiectului de Lege  privind aprobarea Ordonanţei de urgenţă a Guvernului nr.163/2002 pentru ratificarea Addendumurilor  la Memorandumurile de finanţare referitoare la Programul Operaţional de Ţară PHARE 1996, Programul naţional PHARE 1999, Facilitatea de recuperare (Pre-Ins Facility) pentru anul 1999, Programul PHARE 1999 de Cooperare transfrontalieră dintre România şi Ungaria, Programul PHARE 1999 de reformă a protecţiei sociale şi de implementare a acquis-ului în domeniul social-Consensus III. (PL 705/03.02.2003)

            În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 163/2002 pentru ratificarea Addendumurilor  la Memorandumurile de finanţare referitoare la Programul Operaţional de Ţară PHARE 1996, Programul naţional PHARE 1999, Facilitatea de recuperare (Pre-Ins Facility) pentru anul 1999, Programul PHARE 1999 de Cooperare transfrontalieră dintre România şi Ungaria, Programul PHARE 1999 de reformă a protecţiei sociale şi de implementare a acquis-ului în domeniul social-Consensus III. (PL 705/03.02.2003), trimis cu adresa nr.705 din 03.02.2003.

Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de lege în şedinţa din 11 februarie 2003.

            La dezbaterea proiectului au participat ca invitaţi, în conformitate cu prevederile art.51şi 52 din Regulamentul Camerei Deputaţilor, din partea Ministerului Finanţelor Publice, doamna Gereanu Aura – director general adjunct.

            Proiectul de Lege are ca obiect de reglementare ratificarea Addendumurilor la 6 Memorandumuri de finanţare încheiate de România cu Uniunea Europeană.

            La lucrările Comisiei au fost prezenţi 28 deputaţi, din totalul de 31 de membri ai Comisiei.

Proiectul de lege a fost adoptat de Senat în şedinţa din 16 decembrie 2002.
În urma dezbaterii, cu 28 de voturi pentru, Comisia pentru politică economică, reformă şi privatizare a avizat  favorabil proiectul de lege, în forma adoptată de Senat.

       PREŞEDINTE,                                       

              Dan Radu Ruşanu
              SECRETAR,

Lucia-Cornelia Lepădatu 
                                                              Consilier  parlamentar,

